钦定古今图书集成/明伦汇编/闺媛典/第068卷 > 樊义妻张氏
## 钦定古今图书集成/明伦汇编/闺媛典/第068卷 > 樊义妻张氏

按《畿辅通志》：樊义妻张氏，保定府人。年二十馀，夫亡。
矢志守节，率一子二女，日采𬞟藻，和糠秕以食。万历
甲辰，岁大饥，且死，或劝鬻子女适人。氏大哭曰：“所以
受苦如此者，正为樊氏一线耳。今既不能，又何生为！”
悲泣三日，投河死。其女哀恸不食，亦赴水死。乡人收
葬二尸。